A.B.Yehoshua a primit, în cele din urmă, o educație laică sionistă cu o orientare socialistă. El a învățat la Gimnaziul ebraic din cartierul elitei intelectuale a Ierusalimului - Rehavia. Ulterior el s-a înrolat în armata israeliană. În cadrul unității de parașutiști a Nahal (Tineretul agricol combatant) a luat parte la operații de represalii din anii 1950 contra fedainilor palestinieni și la Campania din Sinai din 1956. După eliberarea din armată, A.B.Yehoshua a locuit o scurtă vreme în kibuțul Hatzerim, apoi a studiat literatura și filozofia la Universitatea Ebraică din Ierusalim. După absolvire a predat literatura ebraică în licee și ulterior, începând din anii 1972 a fost conferențiar, și apoi profesor de literatură ebraică și comparată la Universitatea din Haifa. În prezent este profesor emerit al acestei universități. A fost mentorul multor scriitori, între care Mordechay Hertel